täna oli väga armas ja inspireeriv jumalateenistus. mitmed inimesed jagasid sellest, mis neile eckerö konverentsist meelde oli jäänud ja mida nad selle ajendil enda elus teistmoodi teevad. meil on nii pisike kogudus ja tundub, et nagu teaks igaühest üpris palju, aga täna selgus, et on asju, mida  ma ei osanud arvatagi. neist inimestest oli hirmus kena end niiviisi avada ja anda rahvale võimalus neid toetada selles, mille poole nad tahavad pürgida. tegime ka suure aplausi kahele sangarile, kes jooksid eile helsingi city maratoni lõpuni. ylva ja harri on ikka vinged tegijad, mõlemad üle neljakümne ja sellises kõvas vormis! täna tulid koosolekule näod naerul, ei mingit surmaeelset seisundit. heh, ylva ütles, et ta jõudis veel kiirendada sammu viie viimase kilomeetri jooksul ja viimased 200 meetrit tibi  spurtis!